

PROJEKTS uz 30.09.2024.

vēlamais datums izskatīšanai Attīstības komitējā: 09.10.2024.

domē: 24.10.2024.

sagatavotājs un ziņotājs: Nadežda Rubina

 LĒMUMS

Ādažos, Ādažu novadā

2024. gada 24. oktobrī **Nr.**«DOKREGNUMURS»

**Par adrešu un nosaukumu sakārtošanu objektiem pie Ķīvīšu un Vālodzes ielām Kalngalē**

Ar Ādažu novada pašvaldības domes 22.06.2022. lēmumu Nr. 291 “Par adrešu sakārtošanu Carnikavas pagastā” pašvaldība līdz 2024. gada 31. decembrim veiks adrešu sakārtošanas pasākumus Carnikavas pagastā.

Pašvaldības Adrešu darba grupa (turpmāk – Darba grupa) ir izvērtējusi adreses objektiem pie Ķīvīšu un Vālodzes ielām Kalngalēun konstatēja, ka daļai objektu adreses neatbilst Ministru kabineta 29.06.2021. noteikumu Nr. 455 “Adresācijas noteikumi” (turpmāk – Noteikumi) prasībām, piemēram:

1. esošās adreses ar piesaisti pie ielas neatbilst faktiskajai situācijai, jo īpašumiem praktiski nav iespējams piekļūt no adresē minētās ielas;
2. objektu numerācija pie ielām nav secīga.

Ar lēmumu paredzēts mainīt Noteikumiem neatbilstošās adreses. Par plānotajām izmaiņām Darba grupa individuāli informēja adresācijas objektu īpašniekus, kā arī adresēs reģistrētos uzņēmumus, 15.08.2024. nosūtot uz deklarētajām un juridiskajām adresēm paziņojumu Nr. ĀNP/1-12-1/24/1199. Adresācijas objektu īpašnieku komentāri netika saņemti.

Noteikumu 9. punktā noteikts, ka pašvaldībai bez personas piekrišanas, izvērtējot konkrēto situāciju, ir tiesības piešķirt vai mainīt adresi, ja tā neatbilst šo noteikumu prasībām.

Noteikumu 15. punktā noteikts, ka ciemu teritoriju daļās, kur ir ielas, apbūvei paredzētajai zemes vienībai vai ēkai piešķir numuru ar piesaisti ielas nosaukumam. Divu mēnešu laikā pēc ielu izveides un nosaukumu piešķiršanas tām pašvaldība pieņem lēmumu par iepriekš piešķirto adrešu maiņu, apbūvei paredzētās zemes vienības vai ēkas nosaukumu aizstājot ar numuru un piesaistot to ielas nosaukumam.

Noteikumu 18.1. apakšpunktā noteikts, ka ciemos apbūvei paredzētu zemes vienību un ēku numurus piešķir šādā kārtībā: ielās – no ielas sākuma augošā secībā, sākot numerāciju ar pirmajiem cipariem, virzienā no apdzīvotās vietas centra uz nomali vai no galvenās ielas, laukuma, autoceļa. Ielas kreisajā pusē piešķir nepāra numurus, labajā pusē – pāra numurus.

Noteikumu 20. punktā noteikts, ka ciemu teritoriju daļās, kur ir ielas, apbūvei paredzētajai zemes vienībai vai ēkai numuru piešķir, izvērtējot konkrēto situāciju un ņemot vērā tuvāko ielu vai ielu, no kuras iespējams pie ēkas piekļūt ar transportu.

Atbilstoši Valsts zemes dienesta Adrešu reģistra departamenta ieteikumiem, lemjot par adrešu maiņu adresācijas objektiem, ir lietderīgi vienlaikus izvērtēt un likvidēt, kur nepieciešams, arī īpašumu nosaukumus, lai neveidotos situācija, kad īpašuma nosaukums atšķiras no adreses.

Pamatojoties uz Pašvaldību likuma 10. panta pirmās daļas 21. punktu un Ministru kabineta 29.06.2021. noteikumu Nr. 455 “Adresācijas noteikumi” 9., 15., 18.1., 20. punktu, kā arī Attīstības komitejas 09.10.2024. atzinumu, Ādažu novada pašvaldības dome

**NOLEMJ:**

1. Mainīt vai piešķirt adreses 6 adresācijas objektiem Kalngalē saskaņā ar sarakstu:

|  |  |  |  |  |  |
| --- | --- | --- | --- | --- | --- |
| **Veiktā darbība** | **Adresācijas objekts** | **Adresācijas objektu kadastra apzīmējumi** | **Adresācijas objekta esošā adrese** | **Kods adrešu klasifikatorā** | **Adresācijas objekta jaunā adrese** |
| **1** | **2** | **3** | **4** | **5** | **6** |
| Piešķir- šana | Zemes vienība | 80520070616 | -  | - | Ķīvīšu iela 7A, Kalngale, Carnikavas pag., Ādažu nov. |
| maiņa | ēka | 80520070503002 | Ķīvīšu iela 7, Kalngale, Carnikavas pag., Ādažu nov. | [102710348](https://www.kadastrs.lv/varis/102710348?type=house) | Ķīvīšu iela 7A, Kalngale, Carnikavas pag., Ādažu nov. |
| Piešķir- šana | Zemes vienība | 80520070601 | - | - | Vālodzes iela 4A, Kalngale, Carnikavas pag., Ādažu nov. |
| Piešķir- šana | Zemes vienība | 80520070643 | - | - | Vālodzes iela 4B, Kalngale, Carnikavas pag., Ādažu nov. |
| maiņa | Zemes vienība,ēka | 8052007077280520070772001 | Ķīvīšu iela 14, Kalngale, Carnikavas pag., Ādažu nov. | [103610215](https://www.kadastrs.lv/varis/103610215?type=house) | Ķīvīšu iela 2B, Kalngale, Carnikavas pag., Ādažu nov. |

1. Likvidēt īpašuma ar kadastra numuru [80520070501](https://www.kadastrs.lv/properties/3500023093?options%5Bnew_tab%5D=true&options%5Borigin%5D=property&options%5Bsource%5D%5B%5D%5Bid%5D=3500075286&options%5Bsource%5D%5B%5D%5Btype%5D=parcel) nosaukumu “Vālodzes iela 6”.
2. Pašvaldības Centrālās pārvaldes:
	1. Administratīvajai nodaļai šo lēmumu nosūtīt Valsts zemes dienestam uz e-adresi;
	2. Nekustamā īpašuma nodaļai nedēļas laikā pēc 1. punktā noteikto adrešu reģistrēšanas Valsts zemes dienestā nosūtīt adresācijas objektu īpašniekiem paziņojumu par adreses maiņu pa pastu uz deklarēto dzīvesvietu vai juridisko adresi, kā arī nosūtīt lēmuma norakstu ar pavadvēstuli Rīgas rajona tiesai uz e-pasta adresi rigasrajons@zemesgramata.lv;
	3. Sabiedrisko attiecību nodaļai aktualizēt mainīto adrešu sarakstu pašvaldības tīmekļvietnē [www.adazunovads.lv/adreses](http://www.adazunovads.lv/adreses), papildinot ar pielikumā norādītajām adresēm.
3. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Nadežda Rubina, 28776519

Noraksti:

VZD-uz e-adresi,

@-ADN, NĪN, SAN, IDRV, CKS.